DEAD THIS TWENTY YEARS
Sune I heard speaking an' in a minute Leeby
comes runnin' in to me, roarin' an* greetin'.
She was barefeeted, and had juist her nicht-
gown on, an' her teeth was chatterin'. I
took her into the bed, but it was an hour afore
she could tell me onything, she was in sic a
state.

" Sune after Hendry came in carryin' Joey.
Joey was as naked as Leeby, and as cauld as
lead, but he wasna greetin'. Instead o' that
he was awfu* satisfied like, and for all Hendry
threatened to lick him he wouldna tell what
he an* Leeby had been doin\ He says, though,
says he,' Yell no gang awa noo, mother ; no,
yell bide noo/ My bonny laddie, I didna
fathom him at the time.

" It was Leeby 'at I got it frae. Ye see,
Joey had never seen nae gaen ony gait withoot
my staff, an' he thocht if he hod it I wouldna
be able to gang awa. Ay, he planned it ali oot,
though he was but a bairn, an' lay watchin*
me in my bed till I fell asleep. Syne he creepit
oot o* the bed, an* got the staff, and gaed ben

